1786
Árið 1786 (MDCCLXXXVI í rómverskum tölum)

Á Íslandi 

 18. ágúst - Konungleg auglýsing um afnám einokunarverslunar á Íslandi gefin út. Einokuninni lauk þó ekki fyrr en um áramótin 1787-1788.
 17. nóvember - Sex staðir fengu kaupstaðarréttindi. Allir staðirnir misstu þau aftur nema Reykjavík, en sumir hafa síðan orðið kaupstaðir aftur. Þessir staðir voru: Reykjavík, Grundarfjörður, Ísafjörður, Akureyri, Eskifjörður og Vestmannaeyjar.
 Móðuharðindum lauk en bólusótt geisaði enn. Íslendingum fækkaði um nálega 1200 á árinu.
 Björn Halldórsson kláraði tvímála orðabókina Lexicon Islandico-Latino-Danicum eftir 15 ára vinnu.
 Kennsla hófst í Hólavallarskóla í Reykjavík.
 Reglugerð sett um að landpóstar skyldu vera fjórir og tveir aukapóstar.

Fædd
 4. september - Þórður Sveinbjörnsson háyfirdómari (d. 1856).
 30. desember - Bjarni Thorarensen amtmaður (d. 1841).

Dáin
 2. október - Oddur Gíslason prestur á Miklabæ (f. 1740) hvarf á leið heim að bæ sínum og var afturgöngunni Miklabæjar-Solveigu kennt um og sagt að hún hefði dregið prestinn í gröf sína. Lík hans fannst raunar ári síðar í læk skammt frá Miklabæ.
 Hjörleifur Þórðarson prestur og skáld á Valþjófsstað.
 Þórunn Ólafsdóttir Stephensen biskupsfrú í Skálholti, kona Hannesar Finnssonar.

Opinberar aftökur
 Eiríkur Þorláksson hálshöggvinn á Mjóeyri í Eskifirði fyrir það að skera tungu úr öðrum dreng.

Erlendis 
 1. maí - Óperan Brúðkaup Fígarós eftir Wolfgang Amadeus Mozart frumflutt í Vínarborg.
 8. ágúst - Fjallið Mont Blanc klifið í fyrsta sinn.
 Byrjað var að flytja breska fanga til sakamannanýlendunnar í Botany Bay í Ástralíu.

Fædd
 24. febrúar - Wilhelm Grimm, þýskur þjóðsagnasafnari (d. 1859).
 17. ágúst - Davy Crockett, bandarískur landkönnuður og veiðimaður (d. 1836).
 25. ágúst - Lúðvík 1., konungur Bæheims (d. 1868).
 18. september - Kristján 8. Danakonungur (d. 1848).
 18. nóvember - Carl Maria von Weber, þýskt tónskáld (d. 1826).

Dáin
 15. maí - Eva Ekeblad, sænskur vísindamaður (f. 1724).
 25. maí - Pétur 3. Portúgalskonungur, eiginmaður Maríu 1. Portúgalsdrottningar (f. 1717).
 17. ágúst - Friðrik mikli Prússakonungur (f. 1712).

Tilvísanir 

1786